15. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 106333/7113/Β4 της 29 Σεπτ./9 Οκτ.  1971 (ΦΕΚ Β΄ 804) Περί απογραφής και αδειών κυκλοφορίας αυτοκινήτων αγροτικών μηχανημάτων. Έχοντες υπ’ όψιν: 1)Το άρθρ. 60, του Ν.Δ. 4233/62 (Κώδικος Οδικής Κυκλοφορίας) «περί απογραφής, ταξινομήσεως και αδειών κυκλοφορίας αγροτικών μηχανημάτων». 2)Την ανάγκην επεκτάσεως της ως άνω απογραφής κλπ. επί πάντων των αυτοκινήτων αγροτικών μηχανημάτων, προελεύσεως είτε εξωτερικού, είτε εσωτερικού. 3)Την υπ’ αριθ. ΥΕΒ 48986/18716/10.10.68 απόφασιν ημών περί των προϋποθέσεων απογραφής και χορηγήσεως αδειών κυκλοφορίας των εκ του εξωτερικού εισαγομένων αγροτικών μηχανημάτων, αποφασίζομεν: 1.Επεκτείνομεν την εφαρμογήν των διατάξεων του ως άνω άρθρ. 60 του υπ’ αριθ. 4233/62 Ν.Δ/τος «περί απογραφής, ταξινομήσεως και αδειών κυκλοφορίας» εις άπαντα τα εν τη χώρα κυκλοφορούντα αυτοκίνητα αγροτικά μηχανήματα, προελεύσεως τόσον του εξωτερικού, όσον και του εσωτερικού. 2.Δια τον εκτελωνισμόν των εκ του εξωτερικού εισαγομένων ως άνω μηχανημάτων, χορηγείται υπό της Νομαρχιακής Δ/νσεως Γεωργίας της περιοχής του Τελωνείου Ειδική Άδεια Προσωρινής Κυκλοφορίας Μηχανήματος Προελεύσεως Εξωτερικού, επί της οποίας το Τελωνείον βεβαιοί την έξοδον εκάστου μηχανήματος εκ του Τελωνείου. Η ισχύς της ως άνω αδείας προκειμένου μεν περί εισαγωγής μεμονωμένου μηχανήματος, υπό ιδιώτου μη εισαγωγέως, είναι διαρκείας ενός μηνός, δια δε τα εισαγόμενα υπό επισήμων εισαγωγέων είναι διαρκείας μέχρι της πωλήσεως τούτων εις τον πρώτον αγοραστήν. Αι ειδικαί άδειαι αντικαθίστανται, εις την πρώτην περίπτωσιν μερίμνη του κατόχου του μηχανήματος και εις την δευτέραν μερίμνη του αγοραστού, δια κανονικής αδείας κυκλοφορίας, εκδιδομένης υπό της Νομαρχιακής Δ/νσεως Γεωργίας του τόπου διαμονής των. Δια την έκδοσιν της κανονικής αδείας κυκλοφορίας, δέον να πληρούνται αι υπό της υπ’ αριθ. ΥΕΒ 48986/18716/68 αποφάσεως ημών τιθέμεναι προϋποθέσεις. 3.Τα εν τω εσωτερικώ κατασκευαζόμενα ή συναρμολογούμενα εν σειρά αυτοκίνητα αγροτικά μηχανήματα (μοναξονικοί ελκυστήρες πάσης κατηγορίας κλπ.) εφοδιάζονται μερίμνη του κατασκευαστού και προ της εξόδου αυτών εκ του εργοστασίου κατασκευής, δι’ ειδικής αδείας προσωρινής κυκλοφορίας μηχανήματος εγχωρίου κατασκευής, εκδιδομένης υπό της Νομαρχιακής Δ/νσεως Γεωργίας της περιφερείας, εις ην ευρίσκεται εγκατεστημένον το εργοστάσιον. Η εν λόγω άδεια θέλει ισχύει μέχρι της πωλήσεως του μηχανήματος εις τον πρώτον αγοραστήν, μερίμνη του οποίου εν συνεχεία θα απογράφεται τούτο υπό της οικείας Νομαρχιακής Δ/νσεως Γεωργίας και θα αντικαθίσταται η ειδική άδεια, δια κανονικής αδείας κυκλοφορίας, κατά τα κεκανονισμένα. Δια την έκδοσιν της ειδικής αδείας κυκλοφορίας δέον όπως: α)Έχη δοκιμασθή αντιπροσωπευτικόν δείγμα του μηχανήματος υπό του Ινστιτούτου Γεωργικής Μηχανολογίας και έχη εκδοθή Δελτίον Δοκιμής και καταλληλότητος. β)Έχη εκδοθή Βιβλίον Οδηγιών Χρήσεως και Συντηρήσεως αυτού εις την Ελληνικήν, κατά τα ισχύοντα δια τα εκ του εξωτερικού εισαγόμενα αγροτικά μηχανήματα. 4.Κατά την έκδοσιν των ειδικών αδειών προσωρινής κυκλοφορίας, αι Νομαρχιακαί Δ/νσεις Γεωργίας δέον όπως υποβάλλουν εις το Υπουργείον Εθνικής Οικονομίας - Γεν. Δ/νσιν Γεωργίας - ΥΕΒ, Δ/νσιν 111ην ανά δύο έντυπα τεχνικών χαρακτηριστικών (PROSPECTUS) δι’ έκαστον νέον τύπον μηχανήματος, προς ενημέρωσιν του σχετικού αρχείου. (Αντί για τις σελ. 323 - 332,02) Σελ. 323(α) Τεύχος 720 - Σελ. 73 Γεωργικά Μηχανήματα 16.Δ.γ.11-15 Η ισχύς της παρούσης άρχεται από της δημοσιεύσεώς της εις την Εφημερίδα της Κυβερνήσεως, πλην της παρ. 3β, της οποίας η ισχύς άρχεται από 1ης Ιαν. 1972. Η παρούσα δημοσιευθήτω δια της Εφημερίδος της Κυβερνήσεως. 